98/429/YOS: Yhteinen toiminta, 29 päivältä kesäkuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella Euroopan unionin oikeus- ja sisäasioiden alan säännöstön hyväksymistä, soveltamista ja tosiasiallista täytäntöönpanoa unionin jäsenyyttä hakeneissa maissa koskevan yhteisen arviointijärjestelmän perustamisesta



Virallinen lehti nro L 191 , 07/07/1998 s. 0008 - 0009



YHTEINEN TOIMINTA, 29 päivältä kesäkuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella Euroopan unionin oikeus- ja sisäasioiden alan säännöstön hyväksymistä, soveltamista ja tosiasiallista täytäntöönpanoa unionin jäsenyyttä hakeneissa maissa koskevan yhteisen arviointijärjestelmän perustamisesta (98/429/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, ottaa huomioon Eurooppa-neuvoston Kööpenhaminassa vuonna 1993 ja Luxemburgissa vuonna 1997 tekemät päätelmät, ottaa huomioon Brysselissä 19 päivänä maaliskuuta 1998 pidetyn neuvoston istunnon päätelmät, sekä katsoo, että on toivottavaa perustaa järjestelmä, jonka avulla jäsenvaltioiden ja komission asiantuntijat voivat neuvoston puitteissa yhteisesti arvioida Euroopan unionin oikeus- ja sisäasioiden alan säännöstön hyväksymistä, soveltamista ja tosiasiallista täytäntöönpanoa hakijamaissa, komission olisi otettava huomioon kyseiset arvioinnit tarkistaessaan liittymiskumppanuuksien painopistealueita ja tavoitteita, ja Euroopan unionin vakiintuneiden rakenteiden olisi otettava ne huomioon tulevien laajentumiskeskustelujen yhteydessä, ON HYVÄKSYNYT TÄMÄN YHTEISEN TOIMINNAN: 1 artikla Tavoite 1. Jäljempänä määrätyn mukaisesti perustetaan Euroopan unionin oikeus- ja sisäasioiden alan säännöstön hyväksymistä, soveltamista ja tosiasiallista täytäntöönpanoa valtioissa, jotka ovat hakeneet unionin jäsenyyttä ("hakijamaat"), koskeva yhteinen arviointijärjestelmä, sanotun rajoittamatta yhteisön toimivaltaa tai jäsenvaltioiden kannan määrittelemisen vakiintuneita rakenteita liittymisneuvotteluissa. 2. Kukin jäsenvaltio varmistaa kansallisten viranomaistensa täysipainoisen yhteistyön tässä yhteisessä toiminnassa perustetun yhteisen arviointijärjestelmän ("arviointijärjestelmä") täytäntöönpanossa. 2 artikla Asiantuntijaryhmä 1. Neuvoston työjärjestyksen mukaisesti jäsenvaltioiden pysyvien edustajien komitean (Coreper) valvonnassa perustettavan asiantuntijaryhmän tehtävänä on valmistella ja pitää ajan tasalla yhteisiä arviointeja hakijamaiden tilanteesta Euroopan unionin oikeus- ja sisäasioiden alan säännöstön hyväksymisen, soveltamisen ja tosiasiallisen täytäntöönpanon osalta. 2. Yksi tai useampi jäsenvaltio voi tiiviissä yhteistyössä komission kanssa antaa erityistä apua valmisteltaessa ja pidettäessä voimassa tiettyä hakijamaata koskevia kattavia selvityksiä, jotka ovat 1 kohdassa tarkoitettujen arviointien perustana, ottaen huomioon 3 artiklan mukaisesti käytettävissä olevat tiedot. 3. Asiantuntijaryhmä välttää työssään päällekkäisyyttä jo käynnissä olevan työn ja Euroopan unionin tällä alalla suorittamien muiden toimien kanssa. 3 artikla Tietojen keruu 1. Jäsenvaltiot ja komissio antavat asiantuntijaryhmän käyttöön kaikki Euroopan unionin oikeus- ja sisäasioiden alan säännösten hyväksymistä, soveltamista ja tosiasiallista täytäntöönpanoa hakijamaissa koskevat merkitykselliset tiedot, jotta asiantuntijaryhmä voi valmistella ja pitää voimassa yhteisiä arviointeja tilanteesta kussakin hakijamaassa sekä arvioida mahdollisia ongelma-alueita. 2. Edellä 1 kohdassa tarkoitettujen arviointien laatiminen perustuu ensimmäisessä vaiheessa erityisesti: - jäsenvaltioiden yhdessä tai erikseen antamiin tietoihin, jotka pohjautuvat niiden välittömiin kokemuksiin työskentelystä hakijamaiden kanssa, Schengenin puitteissa saadut tiedot mukaan lukien, - soveltuvilta osin hakijamaissa olevien jäsenvaltioiden suurlähetystöjen ja komission edustustojen selvityksiin, jotka tarvittaessa pohjautuvat asiantuntijaryhmän laatimaan kyselyyn, - komission koko liittymisprosessia koskevien tehtäviensä yhteydessä saamiin tietoihin, mukaan lukien PHARE-ohjelman puitteissa tehtyjen virkamatkojen kertomukset, - Euroopan neuvoston kertomuksiin Euroopan neuvoston yleissopimusten ja suositusten täytäntöönpanosta, tai mihin tahansa muuhun lähteeseen, jota pidetään yhteisön säännöstön sisällön suhteen merkityksellisenä. 3. Jos lisätiedot katsotaan tarpeellisiksi, perustetaan jäsenvaltioiden ja komission edustajista ja asiantuntijoista koostuvia tilapäisiä työryhmiä, joiden tehtävänä on, hakijamaita liikaa rasittamatta, suorittaa tiettyjä kysymyksiä koskevia virkamatkoja. Neuvosto tekee määräenemmistöllä asiantuntijaryhmän lausunnon perusteella ja läheisessä yhteistyössä komission kanssa päätöksen tällaisten virkamatkojen toteuttamisesta ja niiden kokoonpanosta, aikatauluista ja toimeksiannoista. 4 artikla Arviointijärjestelmän edistyminen ja tulokset 1. Asiantuntijaryhmä ilmoittaa arviointien edistymisestä ja tuloksista Coreperin välityksellä toimien tiivissä yhteistyössä Euroopan unionista tehdyn sopimuksen K.4 artiklan mukaisesti perustetun komitean ja muiden laajentumisprosessiin osallistuvien neuvoston elinten kanssa. Asiantuntijaryhmä tiedottaa työstään myös muille asianomaisille neuvoston elimille. 2. Komissiota kehotetaan ottamaan yhteiset arvioinnit huomioon tehdessään sellaisia ehdotuksia merkittäviksi muutoksiksi liittymiskumppanuuksien painopistealueisiin ja tavoitteisiin, jotka on esitettävä neuvoston päätettäviksi Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 neuvoston asetuksen (EY) N:o 622/98 2 artiklan mukaisesti (1). Nämä arvioinnit otetaan myös huomioon Euroopan unionin vakiintuneissa rakenteissa tulevien laajentumiskeskustelujen yhteydessä. 5 artikla Arviointijärjestelmän tarkastelu Neuvosto tarkastelee arviointijärjestelmän toimintaa ja soveltamisalaa sekä tekee siihen tarvittaessa tarkistuksia viimeistään vuoden kuluttua tämän yhteisen toiminnan voimaantulosta. 6 artikla Voimaantulo Tämä yhteinen toiminta tulee voimaan päivänä, jona se julkaistaan virallisessa lehdessä. 7 artikla Julkaiseminen virallisessa lehdessä Tämä yhteinen toiminta julkaistaan virallisessa lehdessä. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 85, 20.3.1998, s. 1